Bɛ Ni Yɛn Dahim Paɣa Shɛba
Bɛ Ni Yɛn Dahim Paɣa Shɛba (Al-Mumtahanah ٱلْمُمْتَحَنَة)[1]
Suurili ŋɔ maa saɣisirila Muslinnim’ ni bɛ zani n-tuhi Naawuni ka chɛ chefurinim’ yela ni kpebu, ka mɔŋdi ba ni bɛ di di chefurnim’ maa zualinsi.
Aaya nimaEdit
Aaya nima:[2]
- 1. Yaa yinim’ ninvuɣu sheba ban ti Naawuni yelimaŋli! Di gbibi ya N (Mani Naawuni) dima ni yi gba dima ka bɛ nyɛ yi yuriba, ka zaŋdi yi yurlim n-wuhiri ba, ka di nyɛla achiika! Bɛ niŋla chefuritali ni yelimaŋli sheli din kan ya Naawuni tumo ni yi gba (yi yiŋsi puuni), domin yi ti yɛlimaŋli ni Naawuni so Ŋun nyɛ yi Duuma zuɣu, yinim’ dee yi nyɛla ninvuɣu sheba ban yi na ni yi ti tuhi N (Mani Naawuni) soli zuɣu,ka lahi bɔri Nyeda, ka yisɔɣiri zaŋdi yurlim n-wuhiri ba, ka di nyɛla Mani (Naawuni) mi yi ni sɔɣiri shɛli, ni yi ni yihiri sheli polo ni. Yaha! Ŋun ti niŋ lala yi ni, tɔ! Achiika! O bɔrgiya ka chɛ sochibga.
- 2. Bɛ yi nyɛŋ ya, tɔ!Bɛ ni yihi yi dimly (polo ni), ka yɛrigi bɛ nuhi ni bɛ zilma m-pa yi zuɣu, ka bɛ yu ni yi gba leei chefurinima.
- 3. Yi dɔɣiriba mini yi bihi ti ku niŋ ya anfaani sheli Zaadali. O (Naawuni) ni ti wolgi yi sunsuuni. Yaha! Naawuni nyɛla Ŋun nyari yi tuuntumsa.
- 4. Achiika! Di nyɛla tɔɣisiri suŋ n-ti ya Annabi Ibrahima mini ninvuɣu sheba bandaabeOsanibɛhigu puuni, saha sheli bɛ ni daa yeli bɛ niriba: “Achiika! Tinim’ nuu ka yi ni, n-ti pahi binshɛɣu yi ni jemda ka di pa ni Naawuni maa, tinim’ zaɣisi ya, ka dimli mini sujee yi polo ni ti mini ya sunsuuni kuli mali wɔra, naɣila yi ti tila Naawuni O ko yɛlimaŋli, naɣila Annabi Ibrahima yɛligu ni O ba: “Achiika! Mani nyɛla Ŋun yɛn bo gaafara n-ti a. Amaa! N-ka yiko din yɛn tooi taɣia shɛli ka chɛ Naawuni (daazaaba). Yaa ti Duuma (Naawuni)! A zuɣu ka ti dalim, A mi sani ka ti niŋdi tuuba n-labra. Yaha! A sani n-nyɛ labbu shee.”
- 5. Yaa ti Duuma (Naawuni)! Di zaŋ ti leei dahimbu n-ti ninvuɣu shɛba ban niŋ chefuritali. Yaa ti Duuma Naawuni! Cheli ti taya m-paŋ ti. Achiika! A nyɛla Nyɛŋda, Yemgoliŋga lana.
- 6. Achiika! Di nyɛla tɔɣisiri suŋ bɛ bɛhigu puuni n-zaŋ tin ya, ni ŋun niŋdi Naawuni nambɔzɔbo mini Zaadali kore. Yaha! Ŋun lԑbi biri, tɔ! Achiika! Naawuni nyɛla Bundana, Duuma paɣirigu.
- 7.Di yipa shɛli ka Naawuni zaŋ yurlim niŋ yi mini yi dimba sunsuuni. Naawuni nyɛla Toora. Yaha! Naawuni nyɛla Chɛmpaŋlana, Zaadali Nambɔzobonaa.
- 8. Naawuni bi mɔŋdi yani yi niŋ ninvuɣu sheba ban bi tuhi ya adiini puuni, ka mi bi yihi ya yi yiŋsi puuni zaɣiviɛlli. Yaha! Niŋmi ya aadalsi n-zaŋ chaŋ bɛ sani. Achiika! Naawuni bɔrila aadalsinima.
- 9. Achiika! Naawuni mɔŋdi ya ni yidi kpiɣi ninvuɣu sheba ban tuhi ya adiini puuni, ka yihi ya yi yiŋsi puuni zɔri, ka sɔŋ taba yi yihibu maa puuni. Dinzuɣu, ŋun ti kpiɣi ba zɔri, tɔ! Bannim’ maa nnyɛ zualindiriba.
- 10. Yaa yinim’ ninvuɣu sheba ban ti Naawuni yelimaŋli! Paɣa sheba ban ti Naawuni yelimaŋli ka nyɛla ban zohiʒira yikan yana,tɔ! Yin dahimmi ba (ka baŋ bɛ iimaani tariga). Naawuni nnyɛŊun mi bɛ iimaansili. Dinzuɣu, yi yitibaŋ ba ka bɛ nyɛla ban ti Naawuni yelimaŋli, tɔ! Yin di labsi ya ba chefurinim’ maa sani. Bɛ bi niŋ halalsi n-ti chefurinim’ maa, bɛ mi gba bi niŋ halalsi ti ba. Dinzuɣu, tim ya ba (chefurinim’ maa) bɛ ni di laɣi sheŋa (bɛ paɣaba zuɣu, di yi niŋ ka paɣaba maa niŋla tuuba ka leei Muslinnima). Di mi pala taali yi zuɣu ni yi niŋ ba amilya, di yi niŋ kayi yoba bɛ sadaachi. Yaha! Di gbibi ya chefura paɣaba (bɛ yi pala Muslinnima). Yaha! Bɔhimi ya sadaachi sheŋa yi ni yo n-ti (Muslim’ paɣa sheba ban zo n-labi bɛ polo maa), ka bɛ gba bɔhi ya bɛ ni saɣim laɣi sheŋa n-zaŋ chaŋ bɛ paɣa sheba ban zo hiʒira n-labi na yi sani maa. Dina n-nyɛ Naawuni zaligu, ka O mali li niŋdi fukumsi yi sunsuunni. Yaha! Naawuni nyɛla Baŋda, Yemgoliŋgalana.
- 11. Yaha! Di yi niŋ ka yi (Muslim’ paɣa) so zo n-doli chefurinima, ka yi tuhi ba (ka nyɛ tobbuna), tɔ! Yin tim ya ninvuɣu shɛba ban paɣaba zo ka chɛ ba maa binshɛɣu din saɣisi bɛ ni daa yo sadaachi sheŋa n-ti ba. Yaha! Zom ya Naawuni so yi ni tiri yelimaŋli maa.
- 12. Yaa nyini Annabi! Paɣa sheba ban ti Naawuni yelimaŋlimaa yi ti kana a sani n-ti niŋdi a alikauli kadama bɛ ku laɣim Naawuni ni binshɛɣu jem, bɛ mi ku zu (ninsalinim’ buna), ka mi ku lahi niŋ zina, ka lahi saɣiti ni bɛ ku ku bɛ bihi, bɛ mi ku ŋma ʒiri (bɛ ku chaŋ ti zubiana, ka yeli ni bɛ yidaannim’ bihi nnyɛ ba), bɛ mi ku kpe a taali bɛrisuŋ shɛli ni, tɔ! Nyin saɣimi bɛ daalikauli maa, ka bo gaafara n-ti ba. Achiika! Naawuni nyɛla Chɛmpaŋlana, Zaadali Nambɔzobonaa.
- 13. Yaa yinim’ ninvuɣu sheba ban ti Naawuni yelimaŋli! Di zaŋ ya ninvuɣu sheba Naawuni ni je suli niŋ ba n-leei yi simnima. Achiika! Bɛ nyɛla ban yihi tamaha ni Chiyaama kamani
KundivihiraEdit
- ↑ Bachigahinda Din Be Dagbanli Kur'aani Puuni. The Noble Qur'an: Translation of the Meanings (Dagbani language).
- ↑ Translation of the Meanings of the Noble Qur'an - Dagbani translation, by Muhammad Baba Gutubu.
bam_Latn bam_Latn bam_Latn dik_Latn kon_Latn bam_Latn bam_Latn tso_Latn bam_Latn hat_Latn bam_Latn sun_Latn bam_Latn bam_Latn bam_Latn bam_Latn bam_Latn bam_Latn swh_Latn eng_Latn eng_Latn